CELEX: 62011TN0364
Language: bg
Date: 2011-07-12 00:00:00
Title: Дело T-364/11: Жалба, подадена на 12 юли 2011 г. — Arla Foods/СХВП — Artax (Lactofree)

24.9.2011   
            
            
               BG
            
            
               Официален вестник на Европейския съюз
            
            
               C 282/26
            
         Жалба, подадена на 12 юли 2011 г. — Arla Foods/СХВП — Artax (Lactofree)
   (Дело T-364/11)
   2011/C 282/55
   Език на жалбата: английски
   
      Страни
   
   
      Жалбоподател: Arla Foods AMBA (Viby J, Дания) (представител: J. Hansen, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Artax Beteiligungs- und Vermögensverwaltungs AG (Линц, Австрия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на втори апелативен състав на Службата за хармонизация във вътрешния пазар (марки, дизайни и модели) от 18 април 2011 г. по дело R 1357/2009-2, както и да обяви за недействителна регистрацията на марка на Общността № 4647533 за стоки от класове 5, 29, 30 и 32 в съответствие с решението на Отдела по отмяна от 11 септември 2009 г.; и
            
         
               —
            
            
               да осъди ответника и другата страна в производството пред апелативния състав да заплатят съдебните разноски пред Отдела по отмяна, пред апелативния състав и пред Общия съд.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: Фигуративна марка „Lactofree“ за стоки от класове 5, 29, 30 и 32 — регистрация на марка на Общността № 4647533
   
      Притежател на марката на Общността: Другата страна в производството пред апелативния състав
   
      Страна, която иска обявяване на недействителността на марката на Общността: Жалбоподателят
   
      Основание на искането за обявяване на недействителност: Страната, която иска обявяването на недействителността, основава искането си на член 53, параграф 1, буква a) и на член 8, параграф 1, буква б) от Регламент (ЕО) № 207/2009 на Съвета, като се позовава на по-раната регистрация на марка на Общността № 4532751 за (цветна) фигуративна марка „lactofree“ за стоки от клас 29
   
      Решение на отдела по отмяна: Запазва отмяната за част от стоките
   
      Решение на апелативния състав: Отменя решението на Отдела по отмяна и отхвърля искането за обявяване на недействителност
   
      Изложени правни основания: Нарушение на член 53, параграф 1, буква a) и на член 8, параграф 1, буква б) от Регламент (ЕО) № 207/2009 на Съвета, тъй като апелативният състав е допуснал грешка при сравняването на знаците и следователно при цялостната преценка на вероятността от объркване между фигуративните марки „lactofree“ и „Lactofree“.